Document ID: 31998R0706

KOMISSION ASETUS (EY) N:o 706/98,
annettu 30 päivänä maaliskuuta 1998,
yhteisön ennakkotarkkailun käyttöönotosta tietyistä kolmansista maista peräisin olevien tiettyjen EHTY:n ja EY:n perustamissopimusten alaan kuuluvien rauta- ja terästuotteiden tuonnin osalta annetun komission asetuksen (EY) N:o 2604/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tuontiin sovellettavasta yhteisestä järjestelmästä ja asetuksen (EY) N:o 518/94 (1) kumoamisesta 22 päivänä joulukuuta 1994 annetun neuvoston asetuksen (EY) N:o 3285/94, sellaisena kuin se on viimeksi muutettuna asetuksella (EY) N:o 2315/96 (2), ja erityisesti sen 11 artiklan,
ottaa huomioon tiettyjen kolmansien maiden tuontiin sovellettavasta yhteisestä menettelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 (3) kumoamisesta 7 päivänä maaliskuuta 1994 annetun neuvoston asetuksen (EY) N:o 519/94, sellaisena kuin se on viimeksi muutettuna asetuksella (EY) N:o 847/97 (4), ja erityisesti sen 9 artiklan 1 kohdan,
ottaa huomioon edellä mainituilla asetuksilla perustetuissa komiteoissa käydyt neuvottelut,
sekä katsoo, että
komission asetuksella (EY) N:o 2604/97 (5) tiettyjen Euroopan hiili- ja teräsyhteisön perustamissopimuksen ja Euroopan yhteisön perustamissopimuksen alaan kuuluvien rauta- ja terästuotteiden tuonti yhteisöön asetetaan yhteisön ennakkotarkkailuun tammikuun 1 päivän ja joulukuun 31 päivän 1998 väliseksi ajaksi,
EY-Turkki-assosiaationeuvoston päätöksessä N:o 1/95 (6) määrätään tulliliiton viimeisen vaiheen aloittamista koskevista säännöistä ottaen huomioon tuotteiden kuuluminen Euroopan yhteisön perustamissopimuksen soveltamisalaan,
mainitun päätöksen perusteella on tarkoituksenmukaista poistaa komission asetuksen (EY) N:o 2604/97 soveltamisalasta kaikki Turkista peräisin olevat Euroopan yhteisön perustamissopimuksen soveltamisalaan kuuluvat tuotteet,
EY-Turkki-tulliliiton sekakomiteassa on käyty neuvottelut, ja Turkki on luvannut ottaa käyttöön kolmansista maista Turkkiin suuntautuvaa tuontia koskevat vastaavat järjestelmät liitteessä 1 lueteltujen, Euroopan yhteisön perustamissopimuksen soveltamisalaan kuuluvien tuotteiden osalta,
komission asetuksen (EY) N:o 2604/97 liite I olisi muutettava Euroopan yhteisön perustamissopimuksen soveltamisalaan kuuluvien tuotteiden erottamiseksi siihen kuulumattomista tuotteista,
ON ANTANUT TÄMÄN ASETUKSEN:
1 artikla
Muutetaan komission asetuksen (EY) N:o 2604/97 1 artikla seuraavasti:
"1. Liitteessä I lueteltujen EHTY:n ja EY:n perustamissopimusten alaan kuuluvien rauta- ja terästuotteiden luovutus vapaaseen liikkeeseen yhteisössä edellyttää 1 päivästä tammikuuta 1998 yhteisön ennakkotarkkailua asetuksen (EY) N:o 3285/94 11 ja 12 artiklan sekä asetuksen (EY) N:o 519/94 9 ja 10 artiklan mukaisesti. Tätä sovelletaan kaikista yhteisön ulkopuolisista maista tuotaviin tuotteisiin lukuun ottamatta tuotteita, jotka a) ovat peräisin Euroopan vapaakauppaliiton (EFTA) jäsenvaltioista tai Euroopan talousalueesta (ETA) tehdyn sopimuksen sopimuspuolina olevista valtioista tai b) ovat peräisin Turkista sekä kuuluvat EY:n perustamissopimuksen ja EY:n ja Turkin välistä tulliliittoa koskevien määräysten soveltamisalaan. Tuotteisiin, joihin sovelletaan kaksoisvalvontaa koskevaa yhteisön ulkopuolisen valtion ja yhteisön sopimusta, sovelletaan kuitenkin kyseisen sopimuksen ehtoja eikä tämän asetuksen säännöksiä."
2 artikla
Korvataan komission asetuksen (EY) N:o 2604/97 liite I tämän asetuksen liitteellä, jossa yksilöidään EY:n perustamissopimuksen soveltamisalaan kuuluvat tuotteet.
3 artikla
Muutetaan komission asetuksen (EY) N:o 2604/97 liite II Portugalin lisenssivirastoa koskevien tietojen osalta seuraavasti:
- Korvataan ilmaisu: "Direcção-Geral do Comércio"
- ilmaisulla: "Ministério da Economia, Direcção-Geral das Relações Económicas Internacionais".
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä maaliskuuta 1998.

Labels: 1
3
15
5